Arbaroj de Frejzer-Altebenaĵo kaj Frejzer-Baseno

La arbaroj de Frejzer-Altebenaĵo kaj Frejzer-Baseno estas tersupraĵa ekoregiono el la okcident-nordamerika ekoprovinco de la nearktisa ekozono laŭ la tipologio de la Monda Natur-Fonduso (WWF). Biome ĝi apartenas al mezvarmaj koniferarbaroj de Brita Kolumbio. Botanike tiuj arbaroj situas en la Rokmontara Flaŭra Regiono.

 Priskribo 
La ekoregiono ampleksas la mezajn partojn de la akvokolekta areo de la rivero Frejzero kaj situas en la norda parto de la Landinterna Altebenaĵo de Brita Kolumbio. La WWF-ekoregiono kongruas kun du ekoregionoj laŭ la tipologio de la Kanada Media Agentejo : la Frejzer-Altebenaĵo kaj la Frejzer-Baseno. Plimulto de Frejzer-Altebenaĵo havas vulkanan bazon kun kruta deklivaro laŭlonge de riveroj kaj riveretoj kaj preskaŭ ebenaj supraĵoj. Fiziografie, la Frejzera Baseno estas sekcio de la pli vasta Nord-Altebenaĵa provinco, kiu siavice estas parto de la pli vasta fiziografia divisio de la Intermontaraj Altebenaĵoj.

 Flaŭro 
eta|maldekstra|220px|Ĉielarka Montaro vidita ekde Ĉilkotin-Altebenaĵo.
La vegetaĵaro de tiu ekoregiono estas transira ekde la marbordaj arbaroj okcidente ĝis la pli sekaj landinternaj arbaroj oriente. La subalt-montara zono estas karakterizita de tordopino (Pinus contorta), Engelman-piceo (Picea engelmannii) kaj rokmontara abio (Abies lasiocarpa). Montarbaroj entenas tordan pinon, ŝajntremolan poplon (Populus tremuloides), glaŭkan piceon (Picea glauca) kaj Menzies-pseŭdocugon (Pseudocugo menziesii). Herbejoj troviĝas en la valofundoj laŭlonge de la riveroj Frejzero kaj Ĉilkotin. Alt-montara tundra vegetaĵaro ankaŭ ĉeestas je la plej altaj altitudoj. Fajro verŝajne estas la plej grava perturba reĝimo.

 Faŭno 
La ekoregiono gastigas 172 birdospeciojn kaj 61 mamulspeciojn    .

Karakteriza bestiaro inkluzivas boacon (Rangifer tarandus), kojoton (Canis latrans), alkon (Alces alces), kanadan ŝafon (Ovis canadensis), nigravostan cervon (Odocoileus hemionus), grizan lupon (Canis lupus), amerikan nigran urson, ondatron ( Ondatra zibethica ), kanadan linkon (Lynx canadensis), kanadan gruon (Grus canadensis), bluan lagopon (Dendragapus obscurus), kanadan lagopon (D. canadensis), Bonasa umbellus kaj Tympanuchus phasianellus (fazanedoj).

 Referencoj 

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono NA0514 : Arbaroj de Frejzer-Altebenaĵo kaj Frejzer-Baseno (WWF)
  Arbaroj de Frejzer-Altebenaĵo kaj Frejzer-Baseno (WWF-Wildworld)
  Arbaroj de Frejzer-Altebenaĵo kaj Frejzer-Baseno (Wildworld) - Nacia Geografia Societo
  Arbaroj de Frejzer-Altebenaĵo kaj Frejzer-Baseno (The Encyclopedia of Earth)
  Arbaroj de Frejzer-Altebenaĵo kaj Frajzer-Baseno (Globalspecies) 
  Situo de la ekoregiono : tajpu Fraser Plateau and Basin complex 

Kategorio:Nearktisaj ekoregionoj
Kategorio:Mezvarmaj koniferarbaroj
Kategorio:Arbaroj de Kanado
Kategorio:Geografio de Brita Kolumbio